компетенциї городскей УПРАВИ ЗА КУЛТУРУ УПРАВИ

У Городскей управи за културу ше окончує роботи хтори ше одноша на:

* планованє розвою дїялносци култури и информованя, обезпечованє средствох за задовольованє потребох у тих обласцох и надпатрунок над хаснованьом тих средствох;
* провадзенє и обезпечованє функционованя установох култури чий снователь Город;
* утвердзованє културних програмох, односно часцох програмох установох култури чий снователь Город, хтори ше будзе финансовац зоз средствами буджету Городу;
* обезпечованє защити културних доброх од значносци за Город и од значносци за национални меншини чийо припаднїки жию на териториї Городу;
* обезпечованє средствох за финансованє и софинансованє програмох и проєктох у обласци култури од значносци за Город и за национални меншини чийо припаднїки жию на териториї Городу;
* стимулованє розвою културней и уметнїцкей творчосци на териториї Городу;
* вибудов, реконструкцию и отримованє будинкох и обєктох установох култури чий снователь Город;
* обезпечованє средствох за софинансованє вибудови, отримованє и обнову вирских обєктох, як и средствох за софинансованє програмох з обласци култури церквох и вирских заєднїцох.

У Городскей управи ше окончує и роботи финансийней служби и роботи контроли у складзе зоз предписанями о буджетней системи.

Городска управа приноши Финансийни план Городскей управи и приноши одлуки о порушованю поступкох явних набавкох за наменки за яки средства обезпечени у буджету, односно у Финансийним плану у складзе з актами Скупштини Городу и Городскей ради.

У Городскей управи ше окончує и други роботи зоз жридлового дїлокругу Городскей управи, як и одредзени роботи хтори Република, односно Покраїна звери Городу.

На основи Уредби о критериюмох, мерадлох и способе вибору проєктох у култури хтори ше финансує и софинансує з буджету Републики Сербиї, автономней покраїни, односно єдинкох локалней самоуправи («Службени новини Републики Сербиї», число 105/16), Городска управа за културу опредзелює средства з буджету Городу зоз розписованьом явного конкурса з обласци култури. У складзе зоз спомнуту уредбу, прейґ Городскей управи за културу, опредзелює ше и средства за софинансованє проєктох хтори представяю значни витвореня у обласци литературней творчосци и видавательства, як и способ обезпеченя просторних условийох за роботу аматерских културно-уметнїцких дружтвох.

На основи Правилнїка о способе, мерадлох и критериюмох за вибор проєктох у култури хтори ше финансує и софинансує з буджету Городу Нового Саду («Службени новини Городу Нового Саду», число 28/10, 37/10, 44/11, 6/12, 25/12, 35/15, 42/15 и 6/17), Городска управа за културу опредзелює средства з буджету Городу за софинансованє вибудови, отримованя и обнови вирских обєктох.

Сходно Закону о явним информованю и медийох («Службени глашнїк Републики Сербиї», число 83/14, 58/15 и 12/16 – автентичне толкованє) и Правилнїка о софинансованю проєктох за витворйованє явного интереса у обласци явного информованя («Службени глашнїк Републики Сербиї», число 16/16 и 8/17), софинансує ше проєкти зоз средствами з буджету Городу Нового Саду з розписованьом явного конкурсу з цильом витворйованя явного интереса у обласци явного информованя, и то:

* проєкти продукциї медийских змистох з обласци явного информованя, з якима ше доприноши ґу правдивому, нєпристрасному, правочасному и подполному информованю гражданох Нового Саду, защити и розвою людских правох и демократиї, шлєбодному розвою особи и защити дзецох и младих, розвою културней и уметнїцкей творчосци, розвою образованя, уключуюци и медийску писменосц, розвою науки, спорта и физичней култури, защити животного штредку и здравя людзох, унапредзеню медийского и новинарского професионализма и инших медийских змистох хтори доприноша ґу задовольовйованю потребох гражданох Нового Саду за информациями и змистами зоз шицких обласцох живота, без дискриминациї,
* проєкти хтори наменєни националним меншином и етнїчним заєднїцом на териториї Городу Нового Саду, з цильом информованя на власним язику и пестованя власней култури и идентитету, и хтори стимулую творчосц у шицких обласцох явного живота припаднїкох националних меншинох, и
* проєкти хтори наменєни защити интересох особох з инвалидитетом, з цильом нєзавадзаного хаснованя права тих особох у явним информованю, а окреме шлєбоди думаня и висловйованя и оможлївйованя нєзавадзаного приманя информацийох яки наменєни явносци у прикладней форми и з применьованьом одвитуюцей технолоґиї.

Зоз Одлуку о уплацованю доприносох за пензийне и инвалидне осиґуранє и доприносох за здравствене осиґуранє за особу хтора здобула статус особи хтора самостойнє окончує уметнїцку або другу дїялносц у обласци култури («Службени новини Городу Нового Саду», число 3/12), утвердзени блїзши условия и способ здобуваня права на уплацованє доприносох за пензийне и инвалидне осиґуранє и доприносох за здравствене осиґуранє за особу хтора здобула статус особи хтора самостойнє окончує уметнїцку або другу дїялносц у обласци култури, зоз средствох буджету Городу Нового Саду.

**УСТАНОВИ КУЛТУРИ:**

**МУЗЕЙ:МУЗЕЙ ГОРОДУ НОВОГО САДУ**

Музей Городу Нового Саду основани 1954. року и спада до катеґориї городских музейох комплексного типу, чия дїялносц облапя розвой городу од його наставаня по сучасни час. Творя го: Оддзелєнє за археолоґию зоз збирками з праисториї, антики и штреднього вику, Оддзелєнє за историю зоз збирками з обласци привредней, дружтвено-политичней историї и историї Петроварадинскей твердинї, Оддзелєнє за културну историю зоз збирками з обласци подобовей, применєней уметносци, школства и видавательства, Оддзелєнє за етнолоґию зоз збирками з обласци ремеселнїцтва, руралней архитектури, каждодньового и обичайового живота и Ґалерия родимого краю у хторей ше призберує твори сучаней подобовей уметносци.

Обєкти и депаданси Музею городу Нового Саду:

1. Централни будинок Музею ше находзи на горнїм платоу на Петроварадинскей твердинї, у обєкту хтори познати як Дзеларка або Мамулова касарня, хтори вибудовани 1775. року, як єдноповерхова воєна касарня.

У прижемю будинку ше находзи стаємна постановка Петроварадинска твердиня у прешлосци, хтора приказує континуитет насельованя и воєни утвердзеня на тим локалитету, од праисториї по Першу шветову войну.

На поверху Студийна вистава Оддзелєня за културну историю, дзе представени граждански живот Нового Саду од половки XVIII вику по другу половку XX вику. Окрем стилского меблю и предметох применєней уметносци, на вистави мож видзиц твори познатих уметнїкох – Сави Шумановича, Дьордя Йовановича, Бошка Петровича, Миленка Шербана и других.

Под̓жемни воєни ґалериї: Часц єдней з найвекших атракцийох Петроварадинскей твердинї доступна за нащиву, з фаховим водзеньом водительскей служби Музею городу Нового Саду. Под̕жемни воєни ґалериї представяю комуникацийну систему на штири поверхи, хтора вимурована ґарадичасто з рижнофайтовима коридорами и просториями за рижни наменки и рижних димензийох, пушкарнїцами (облачками) и шветларнїками.

Адреса и контакт: Твердиня 4, 21131 Петроварадин

Тел.: 6433-145, тел./факс: 6433-087
Е-mail: muzgns@eunet.rs
Интернет-презентация: [www.museumns.rs](http://www.museumns.rs/)
Роботни час за нащиву: вовторок-нєдзеля 9.00–17.00

1. Збирка странскей уметносци. У тим депадансу виложена часц леґату др Бранка Илича, хтору творя твори уметнїкох зоз Французкей, Нємецкей, Италиї и Австриї, хтора настала од 16. по 20. вик, як и стилски мебель и предмети применєней уметносци. Збирка ше находзи у будинку хтори вибудовани 1903. року по проєктох бечского архитекти Франца Воруди, у мишанїни стилох неокласицизма и сецесиї.

Aдреса и контакт: Дунайска 29, Нови Сад

Тел.: 451-239
Роботни час за нащиву: вовторок-нєдзеля 9.00 – 17.00

1. Памятна-збирка Йован Йованович Змай. Депаданс ше находзи у хижи у хторей поет препровадзел остатнї роки живота, а хтора адаптована и за явносц отворена 1933. року. У рамикох стаємней постановки приказани поетов фамелийни живот, литературна и явна робота, робота на дзецинскей литератури як и його лїкарска робота.

Адреса и контакт: Йована Йовановича Змая 1, 21208 Сримска Каменїца

Тел.: 462-810
Роботни час за нащиву: пондзелок-собота 9.00–16.00

1. Збирка родимого краю Сримски Карловци: Депаданс хтори спада до катеґориї городских музейних установох комплексного типу. Историйна, археолоґийна, етнолоґийна и уметнїцка збирка, хтора чишлї дзешец тисячи предмети, конституує музейни фонд, до хторого уключени и збирка поети Бранка Радичевича, леґати Карловацкей ґимназиї, маляра Милича од Мачви, архитекти Светомира Лазича и других приватних особох. Збирка змесцена до барокней резиденциї барона Раячича, хтора позната як палата Илион. У рамикох стаємней постановки приказана часц того богатого фонду.

Адреса и контакт: Патриярха Раячича 16, 21205 Сримски Карловци

Тел.: 881-637
Роботни час: пондзелок-собота 9.00–16.00

**ГОРОДСКА БИБЛИОТЕКА У НОВИМ САДЗЕГОРОДСКА БИБЛИОТЕКА У НОВИМ САДЗЕ**

Городска библиотека у Новим Садзе роби на традициї Сербскей читальнї новосадскей, хтора основана 23. септембра 1845. року. Змесцена є у шерцу старого ядра городу, у будинку хтори задужбина Анки и Арси Паєвич, видавателя, мецени и добротвора сербского народу. У централним будинку ше находзи пожичкове оддзелєнє „Дюра Даничич“, Дзецинске оддзелєнє, Информацийно-реферални центер з читальню, управа и фахово служби. Под час своєй роботи, Библиотека розвила мрежу од 24 оддзелькох (10 у городзе и 14 у пригородских местох), а ма и два окремни фонди: Збирку родимого краю и Информацийно-реферални центер зоз читальню. Наймладши оддзельок "Аница Савич-Ребац" облапя публикациї на 12 шветових язикох, реализує програми хтори представяю културу других народох и успишно сотрудзує зоз численима амбасадами и културнима центрами жемох ЕУ.

Дзекуюци тому, вона єдна з найвекших явних библиотекох пожичкового типу у жеми и ма функцию матичней библиотеки за Южнобачки округ.

Библиотека ма вецей як 550.000 кнїжки и часописи на сербским, мадярским, словацким, румунским и руским язику, як и кнїжки на анґлийским, французким, русийским, нємецким и на других странских язикох. Єдинствена є по оддзельку "Трифун Димич" у Шанґаю, хтори богати з кнїжками на ромским язику. Рочнє ше до Библиотеки упише коло 27.000 членох.

Зоз применьованьом нових технолоґийох у обласци библиотецкого дїлованя, з хаснованьом друкованих и електронских ресурсох, Библиотека нєшка дїлує як информацийни, образовни и културни центер, у служби велького числа хасновательох и активно участвує у розвою информацийного дружтва.

Веб-адреса Городскей библиотеки у Новим Садзе то:

[www.gbns.rs](http://www.gbns.rs/)

**ИСТОРИЙНИ АРХИВ**

Историйни архив у Новим Садзе основани 1954. року и ма статус медзиопштинского архиву.

Свою дїялносц окончує на териториї дзевец општинох: Бачка Паланка, Бачки Петровец, Беочин, Жабель, Вербас, Нови Сад, Сримски Карловци, Темерин и Титель. У депоох Историйного архиву городу Нового Саду ше чува вецей як 7000 длужни метери архивней градзи. Документи ше находза у рамикох 914 фондох и збиркох и облапяю часови период од штредку XVIII вику по нєшкайши днї. У тих ше документох находза податки о розвою Городу и околини, як и дзепоєдних орґанох и орґанизацийох, правних и физичних особох зоз тих местох: Баноштору, Бачкей Паланки, Бачкого Ярку, Бачкого Петровцу, Бачкого Доброго Поля, Беґечу, Беочину, Будисави, Буковцу, Деспотова, Футоґу, Ґайдобри, Ґардиновцох, Гложанох, Ґосподїнцох, Катю, Кисачу, Ковилю, Коцура, Кулпину, Лединцох, Локу, Луґу, Маґличу, Младенова, Мошорину, Нештину, Новей Ґайдобри, Обровцу, Параґох, Параґова, Петроварадину, Пивнїц, Раковцу, Равного Села, Руменки, Савиного Села, Силбашу, Сириґу, Сримскей Каменїци, Сримских Карловцох, Старей Паланки, Степановичева, Сусеку, Свилошу, Темерину, Тителю, Товаришева, Ветернику, Вилова, Вербасу, Змаєва, Шайкашу, Дюрдьова, Челарева, Ченею, Черевичу, Чортановцох, Чуроґу и Жаблю.

Архивну градзу, хтора ше находзи на чуваню у Историйним архиву городу Нового Саду, може виглєдовац кажди полнолїтни граждан под условиями яки одредзени з Одлуку о хаснованю архивней градзи у Историйним архиву городу Нового Саду. За виглєдованє доступна шицка архивна градза за хтору виробени информативни средства. Нє доступна нєпошорена, охорена архивна градза за хтору нє виробена копия и градза чийо хаснованє огранїчел творитель або правни нашлїднїк при придаваню градзи архиву. Историйни архив городу Нового Саду видава фотокопиї або скенирани копиї документох. Скенирани документи мож достац видруковани на А4 формату або диґитализовани и презняти на CD або DVD.

Адреса: Историйни архив Городу Нового Саду, Филипа Вишнїча 2а, Нови Сад 21000

Телефони:
Директор и секретарият: 021/6432-214
Центер за информациї и вонкашня служба: 021/6431-557
Робота зоз странками и виглєдовачами: 021/6431-752
Робота на обробку градзи и роботи депоа: 021/6433-505
Факс: 021/6431-557

Интернет-презентация: [www.arhivns.rs](http://www.arhivns.rs/)
E-mail: arhivns@neobee.net

Роботни час:
Робота з виглєдовачами: 8-14
Робота зоз странками: 10-14

**ЗАВОД ЗА ЗАЩИТУ ПАМЯТНЇКОХ КУЛТУРИ**

ДЇЯЛНОСЦ ЗАВОДУ:

1. Виглєдованє и евидентованє доброх хтори уживаю предходну защиту, а то: некрополи и локалитети з археолоґийним, историйним, етнолоґийним або природняцким змистом; стари ядра городох и населєньох, будовательни обєкти, цалосци и часци будовательних обєктох з историйнима або архитектонскима вредносцами, памятнїки и памятни-означеня хтори пошвецени значним подїйом и особом; хижи у хторих народзени або у хторих робели заслужни и визначни особи вєдно зоз стварами хтори им припадали; будинки и места у природи хтори у вязи зоз значнима историйнима подїями.
2. Предкладанє и утвердзованє културних доброх (нєрухомих и рухомих), под хторима ше подрозумює ствари и творенїни материялней и духовней култури од общого интереса хтори уживаю окремну защиту яка утвердзена зоз Законом о културних доброх. Нєрухоми културни добра то: памятнїки култури, просторни културно-историйни цалосци, археолоґийни находзиска и знаменїти места.
3. Водзенє реґистру и документациї о културних доброх.
4. Даванє фаховей помоци на чуваню и отримованю културних доброх власнїком и хасновательом тих доброх.
5. Старанє о хаснованю културних доброх.
6. Предкладанє, провадзенє и запровадзованє мирох защити културних доброх.
7. Видаванє публикацийох о културних доброх и о резултатох роботи на їх защити.
8. Орґанизованє преподаваньох и других формох културно-образовней дїялносци.

Булевар Михайла Пупина ч. 22

21000 Нови Сад

Завод заступа: мр Синиша Йокич, о.д. директора

Телефони: 557-060, 557-061, 557-507

Роботни час Заводу: роботни днї од 7,30 до 15,30; робота зоз странками од 10 до13 годзин.

е-mail: zzskgns@sbb.rs

[www.zzskgns.rs](http://www.zzskgns.rs/)

# НОВОСАДСКИ ТЕАТЕР – ÚJVIDÉKI SZÍNHÁZ

Перша представа нашого Театру бавена 1974. року: *Мачја игра* (Маче бависко), фалат Иштвана Еркеня. У 1985. року, трупа ше преселєла до просторийох дакедишнєй Камерней сцени театру Бен Акиба и од теди воно постало єй стаємне шедзиско. Театер ше и нєшка находзи на тей локациї у улїци Йована Суботича, 3-5.

Управа Новосадского театру ше вше намагала унєсц цо вецей рижнородносци до свойого репертоару зазберуюци найлєпших режисерох и ґлумцох. Шицки хтори уж сотрудзовали з тоту трупу, врацаю ше з радосцу, нє лєм пре добри ансамбл алє и пре квалитет, хтори витворени з усиловну роботу и хтори бул наградзовани на вецей заводи на домашнїх и фестивалох у иножемстве.

Окрем вибору найлєпших авторох, важни и змист репертоару. Наш театер рочнє ма, просеково, пейц премиєрни представи, а тиж ше тельо представи преноши з предходней сезони до чечуцого року.
Же бизме отримали одредзени уметнїцки профил, намагаме ше же би представи були за шицки ґенерациї, же би були забавни и то квалитетно забавни. Праве прето, кажди рок маме на репертоару мюзикли, алє и вельки класики театралней уметносци. Окрем того, приоритетни нам фалати писательох зоз Войводини або тих хтори по походзеню з Войводини.

Наш театер моментално розполага з двома салами: вельку салу и камерну сцену.

Újvidéki Színház – Новосадски театер
Йована Суботича 3-5
21000 Нови Сад
Сербия

Телефони:
Центер: +381 (0) 21 525 552
Директор: +381 (0) 21 571 564
Орґанизаторе: +381 (0) 21 66 22 592; 657 25 26
Секретарият: Тел/Фаx: +381 (0) 21 525 388
Рахунководство: +381 (0) 21 525 793

E-mail:
szinhaz@eunet.rs
ujvidekiszinhaz@yahoo.com

**ТЕАТЕР МЛАДИХ**

Театер младих основани 1931. року як Театер бабкох, а походзи зоз Соколскей секциї бабкарох хтора у рамикох Соколского дружтва формована рок пред тим. Перша бавена представа була ˝Кральович у под̓жемю˝. Свой повойнови живот почина под назву Войводянски театер бабкох. Од 1952. року театер ноши мено Городски театер бабкох. Шейдзешатих рокох, окрем марионетох, уводзи ше и нови файти бабкох – ґиньол и явайки, же би 1968. була одбавена и перша ˝жива˝ представа, та од теди театер ноши свою нєшкайшу назву. Окрем на сербским, представи бавени на мадярским, словацким, руским и албанским язику.

Ище єден з важнєйших рокох у историї нашого театру то 1991. кед основана Драмска сцена. Поставена представа Слободана Томовича ˝*Волшебници*˝ (˝Волшебнїки˝) у режиї Тибора Вайди.

Так, нєшка у рамикох Театру младих, активно дїйствую два сцени: Сцена за дзеци и Драмска сцена, а представи ше бави у двох салох: малей – з капацитетом 130 патраче и велькей хтора ма места за 550 патрачох.

Театер младих вошол до 77. сезони. По тераз поставени вецей як 300 наслови, одбавени вецей як 13 000 представи, а патрели их вецей як 2 500 000 патраче.

Театер младих добитнїк вецей медзинародних и домашнїх припознаньох и представя значну точку на мапи бабкарох тей часци Европи. Окремни розмах витворени у остатнїх даскелїх рокох. Нашому городу Театер младих принєсол 31 награду з бабкарских фестивалох и то зоз Заґребу, Варни, Ямболу, Герцеґ Нового, Беоґраду, Зренянину, Нишу, Банялуки, Суботици и др.

<http://www.pozoristemladih.co.rs/>

адреса: Иґнята Павласа 4
21000 Нови Сад

Телефон каси и резервация картох: 021 521 826
Телефон управи: 021 525 884

Директор Театру младих:

Михайло Несторович

СТЕРИЙОВО ПОЗОРЄ

Як стаємни фестивал националней драми и театру змагательного характеру, Стерийово позорє установене 1956. року, у рамикох означованя 150-рочнїци народзеня и 100-рочнїци шмерци велького сербского комедиоґрафа Йована Стериї Поповича. У дефинованю програми и статусу Стерийового позоря участвовали найвизначнєйши особи тедишнього дружтва, култури и уметносци. У першим Одборе Стерийового позоря (Городска рада Нового Саду, 29. марца 1956. року) були, медзи иншима, Йосип Видмар (предсидатель), Иво Андрич, Милан Боґданович, Бранко Ґавела, Велибор Ґлиґорич, Дмитар Кйостаров, Младен Лесковац, Велько Петрович, Томислав Танхофер, Радомир Радуйков, Милош Хаджич... Теди ясно артикуловани програмни цилї: през стаємни фестивал националней драми унапредзиц театралну уметносц и стимуловац розвой драмскей литератури.

Любов, волана Позорє (Меша Селимович, 1971.) ...Без Позоря бизме були худобнєйши за єдно людске розуменє и за єдну заєднїцку любов. Прешвечели зме ше же тото нє лєм же можлїве алє и нєобходне. Бо є мудро и чесно поставене од самого початку – як зборне место националней уметносци, на хторим кажде указує меру своїх можлївосцох...

ФЕСТИВАЛ – Фестивал Стерийово позорє ше отримує у Новим Садзе, кажди рок, концом мая. Репертоар ше формує на основи вибору селектора. Фестивалска програма облапя два селекциї: Селекцию националней драми/Змагательну селекцию и Селекцию Круги. Округли стол установени 1966. року. Остатнї роки вон облапя розгварки о представох з обидвох селекцийох.

Позорє младих представя стретнуце студентох (ґлуми, режиї, драматурґиї) з високих театралних школох за сценску уметносц зоз нашей жеми и реґиону. Програма порушана 1973. року, кед у тедишнєй держави исновали штири високи театрални школи, а нє було анї єдней нагоди за їх стретнуце. По здобуваню полнолїтства, Позорє младих уцихло. Нє нєстало, бо Стерийово позорє нє одуставало од идеї обнови. Року 1999. почали пририхтованя, а обновене Позорє младих указало свою вредносц 2000. року.

МЕДЗИНАРОДНЕ СОТРУДНЇЦТВО – Од самого снованя Позорє з увагу пестує и унапредзує свойо медзинародни програми. Року 1969. представителє Унеска, ИТ, АИЦТ и Позоря у Новим Садзе водзели розгварки о сотруднїцтве на медзинародним театралним плану и од теди програми шлїдза спинацу траєкторию. Окремни розмах зазначени од 2000. року. Окрем стандардних формох медзинародного сотруднїцтва хторе ше спатра през рижни форми институционалних и звонкаинституционалних вязох и одношеньох и координациї медзи нашу и шветову театралну явносцу, Позорє у рамикох тей дїялносци ма и окремни програми. Медзинародни триєнал "Театер у фотоґрафскей уметносци" приказує творчи посцигнуца фотоґрафох-уметнїкох инспированих з театром и театралну дїю. Єдна з найинтересантнєйших зоз 120 виставох такого типу хтори ше рочнє реализує под покровительством Медзинародней асоцияциї фотоґрафскей уметносци (ФИАП). Тота вистава єдина медзинародна програма Позоря хтора свою промоцию дожила у иножемстве (Нємецки институт за уметносц). Централна програма з иножемним пред̕знаком то Медзинародни симпозиюм театралних критичарох и театролоґох (под високим патронатом Медзинародней асоцияциї театралних критичарох), чий основни задаток триєнално розпатрац искуства и спознаня шветовей театралней теориї и пракси. Перши сход отримани 1970. року (Сучасни театер и критика), у орґанизациї Главного одбору АИСТ, YU секциї Медзинародного здруженя театралних критичарох и Унеска. Стерийово позорє на два заводи було домашнї медзинародного Стажу младих критичарох, стаємней програми АИЦТ. Остатнї сход (Нови Сад, 2007.) АИЦТ оценєл з найвисшу оцену и по понукнутей програми и по орґанизациї. Позорє административне шедзиско Националней секциї АИЦТ.

ВИДАВАТЕЛЬНА ДЇЯЛНОСЦ – Видавательна дїялносц Стерийового позоря порушана 1956. року, паралелно зоз снованьом тей институциї. Криза дзеведзешатих и материялне худобство нє заобишло анї Стерийово позорє, та ше и видавательну дїялносц зведло на обявйованє каталоґох Фестивалу и триєналних виставох, спорадичне обявйованє насловох у совидавнїцтве з другима хижами, а часопис Сцена траци двомешачни ритем виходзеня. По 2005. року, у нових едицийох "Синтеза" и "Призор" ше обявює наслови домашнїх и странских авторох о театралней теориї и пракси, представя дзепоєдних творительох и їх роботу, а прейґ антолоґийох вреднує новшу драмску литературу. Медзи серийнима публикациями, визначне место маю документарно-информативна публикация *Рочнїк театрох Сербиї* и часопис за театралну уметносц *Сцена*, хтори ше видава на сербским и анґлийским язику.

ЦЕНТЕР ЗА ТЕАТРАЛНУ ДОКУМЕНТАЦИЮ – Виглєдує, збера, обрабя, чува и публикує театралну документацию. Змист, характер и метод роботи ше снує на применьованю найсучаснєйших методох и средствох виглєдованя, обробку и хаснованю театралней документациї и податкох.

Источашнє зоз свою основну дїялносцу (виглєдованє, зберанє, обробок и чуванє театралней документациї), Центер окончує услуги за потреби наукововиглєдовацкей роботи и дава податки и информациї о театру и драми. Центер ма єдинствени и богати збирки и фонди театралней документациї и банки (бази) податкох о театре и драматурґиї.

<http://www.pozorje.org.rs/>

Директор Стерийового позоря:
Др Мирослав - Мики Радонїч
тел.: 021/451-273; 426-366; 063/564-344
е-mail: office@pozorje.org.rs
e-mail: miroslav.radonjic@pozorje.org.rs

Секретар-координатор програмних активносцох:
Десанка Ковачевич
тел.: 021/451-273
е-mail: desanka.kovacevic@pozorje.org.rs

Фестивалски центер:
Ґоран Ибрайтер
тел.: 021/426-517; 527-255; 064/811-65-01
e-mail: festival@pozorje.org.rs
e-mail: goran.ibrajter@pozorje.org.rs

Медзинародни програми:
Душана Тодорович
тел.: 021/451-273; 451-077; 062/510-068
e-mail: dusana.todorovic@pozorje.org.rs
e-mail: international@pozorje.org.rs

Видавательни центер:
Весна Ґрґинчевич
тел.: 021/6612-485
е-mail: scena@pozorje.org.rs
e-mail: vesna.grgincevic@pozorje.org.rs

Документацийно-виглєдовацки центер:
Милан Качански, Нина Марковинович, Томислав Баштич
тел.: 021/523-161
е-mail: pozorje@yahoo.com
e-mail: godisnjak@pozorje.org.rs
e-mail: pozorje.producent@gmail.com
e-mail: nina.markovinovic@pozorje.org.rs
e-mail: tomislav.bastic@pozorje.org.rs

Рахунководство:
Сладяна Милєвич
тел.: 021/527-387
e-mail: sladjana.miljevic@pozorje.org.rs

КУЛТУРНИ ЦЕНТЕР НОВОГО САДУ

Културни центер Нового Саду, дакедишня «Трибина младих», вироснул на традициї длугей вецей як шейдзешат роки и то єдна зоз найвекших и найзначнєйших културних институцийох интердисциплинарного и мултимедиялного характеру у Новим Садзе и Войводини.

Наша обласц дїйствованя облапя промовованє и креированє филмскей, сценскей, музичней, подобовей творчосци, литератури, дружтвених и других трибинох, интердисциплинарних и мултимедиялних проєктох, акцийох и манифестацийох, а ґу тому, видаваме и часопис за литературу и теорию »Поля« и орґанизуєме штири престижни интернационални фестивали – ПРОЗА ФЕСТ (фестивал прози – септембер) ИНФАНТ (алтернативни и нови театер – авґуст), NOVOSADSKI JAZZ FESTIVAL (новембер) и ЕУРО-ИН (европски и нєзависни филм – децембер).

Свойо програмни дїялносци реализуєме прейґ редакцийох:

**Филмска редакция –**Креируюци и пестуюци филмски репертоар, тота редакция окремне место дава презентованю творчосци авторох з естетично високу и авторски индивидуалну свидомосцу (авторски филм), нє занєдзбуюци числени фестивали и филмски манифестациї (ДНЇ ИТАЛИЯНСКОГО ФИЛМА, ФЕСТИВАЛИ ДОКУМЕНТАРНОГО И КРАТКОМЕТРАЖНОГО, АВТОРСКОГО, ЕКОЛОҐИЙНОГО .... ФИЛМА). Тиж окремну увагу ше пошвецує ширеню филмскей култури, з орґанизованьом филмских трибинох и нєкомерциялних АРТ Синема програмох, як и кинофикациї. Фестивал *ЕВРО-ИН* то автентична филмска манифестация отвореней форми, хтора презентує сучасни европски и нєзависни шветови филм без жанрових, тематичних або огранїченьох у уметнїцкей форми, хтора наиходзи на вельке интересованє як синеастох, так и любительох филма.

**Музична редакция –** Презентує музичну творчосц младих музичних творительох (композиторох, инструменталистох, оркестрох) и творительох хтори у жижи интересованя домашнїх и странских концертних сценох у обласци сериозней, класичней, джез и блуз музики. Найвекше число програмох тей редакциї нє ма комерциялни характер. Новосадски джез фестивал з високима стандардами своїх змистох (главна концертна програма, роботнї, вистави,...), способу пририхтованя и реализациї, високо ранґовани на мапи европских джез фестивалох и уж постал жадана дестинация найеминентнєйших музичарох з нашей жеми, Европи и швета, як и публики хтора вше баржей приходзи и з других, блїзших и дальших, городох.

**Сценска редакция –** Занїмаюци ше з превасходно новим и алтернативним театром Редакция сценскей програми окремну увагу дава продукциї сценских проєктох и їх пласованю у Сербиї. У сотруднїцтве з другима редакциями, дїячами и любителями театру дава увид до сучасних театралних цекох орґанизуюци роботнї, трибини, видаваюци публикациї або представяюци углядних театралних творительох. ИНФАНТ – Интернационални фестивал алтернативного и нового театру постал точка сходзеня творительох хтори о театралней уметносци роздумую на иншаки и нови способ. То єдини фестивал такого типу у жеми, автентични и барз уважени у других европских жемох, медзи уметнїками и критичарами, хтори провадза найновши тенденциї у обласци сценскей творчосци. Програма тей редакциї тиж нє ма комерциялни характер.

**Редакция часопису »Поля«** – Окрем часопису за литературу и теорию »Поля«, хтори ше, по оцени литературней критики, читательох и самих литературних творительох, находзи праве у самим верху литературних часописох у нас, тота редакция порушує и нови едициї, та ше з вибором темох и вибором литературних творительох и дїлох уписує до шора интересантних и нєкаждодньових видавательох.

**Редакция бешедней програми** –Занїмаюци ше з орґанизованьом литературних трибинох и промоцийох, тота редакция ма за циль литературней публики представиц сучасни рушаня у нашей литератури, презентуюци твори найеминентнєйших авторох, даваюци предносц наградзеним твором, як и твором младих, ище нєафирмованих писательох. У рамикох тей редакциї ше промововує и публикациї найрижнороднєйшого змисту. Шицки промоциї, гоч з високим естетичним квалитетом, спадаю до нєкомерциялних.

**Редакция подобових програмох** –З рижнородну програму и акциями тота редакция ше намага промововац авторох младшей и штреднєй ґенерациї як и нови форми подобового виражованя. У рижних ґалерийних просторох тота редакция под час рока реализує коло сто вистави хтори нє маю комерциялни характер.

Окрем програмох власних редакцийох, Културни центер Нового Саду реализує числени програми у сотруднїцтве з другима факторами култури у городзе.

**Културни центер Нового Саду, Католїцка порта ч. 5, 21101 Нови Сад**

**Тел.: 021/528-972, факс: 021/525 168**

**E-mail:** **info@kcns.org.rs**

**Веб-сайт:**[**www.kcns.org.rs**](http://www.kcns.org.rs/)

Боян Панаотович, директор и главни и одвичательни редактор

тел.: 021 520 444 е-пошта: direktor@kcns.org.rs

**Редакция филмскей програми**

Дьордє Качански, селектор филмскей програми

Бранислава Ловре, сотруднїк у филмскей редакциї

Мирослав Обрадович, оператер технїки

тел.: 021 528 346 е-пошта: filmkcns@gmail.com

**Редакция сценскей програми**

Сара Копривица, редактор сценскей програми

тел.: 021 423 770

**Видавательна дїялносц**

Ален Бешич, редактор часопису за литературу и теорию “ПОЛЯ”

тел.: 021 524 584 е-пошта: casopispolja@gmail.com; polja@neobee.net

**Редакция бешедней програми**

Саня Вулетич, редактор програми

тел.: 021 524 584,

Неделько Мамула, орґанизатор програми у бешедней редакциї

тел.: 021 524 584 е-пошта: kckultura@gmail.com; tribine@kcns.org.rs

**Америцки куцик, Кей жертвох рациї 2b**

Милица Рашкович, библиотекар

тел.: 021 4722 840 е-пошта: novisad@americancorners.rs

**Редакция подобовей програми**

Тат̓яна Новакович-Остоїч, редактор подобовей програми у ґалериї Подобови салон

тел.: 021 529 235 е-пошта: lskcns@gmail.com

Мая Ерделянин, редактор програми у ґалериї Мали подобови салон

тел.: 021 525 120 е-пошта: maja.erdeljanin@kcns.org.rs; mls@kcns.org.rs

**Редакция музичней програми**

Весна Качански, орґанизатор музичней програми и Новосадского джез фестивалу

тел.: 021 527 852 е-пошта: vesna.kacanski@kcns.org.rs; music@kcns.org.rs

**Дизайн**

Ксения Чобанович, ґрафични дизайнер

тел.: 021 522-736 е-пошта: ksenija.cobanovic@kcns.org.rs

**Секретар Културного центру**

Снежана Комар, секретар установи

тел.: 021 528 972 е-пошта: snezanakomar@yahoo.com

**Одношеня з явносцу и маркетинґ**

мср Миляна Козаров, руководитель роботох за одношеня з явносцу и маркетинґ

тел.: 021 528 972 е-пошта: miljana.kozarov@kcns.org.rs, press@kcns.org.rs, presskcns@gmail.com

Урядови знїматель: Славко Павлович

Урядови фотоґраф: Милица Стоянац

**Орґанизация**

Васа Тимотиєвич, координатор орґанизациї програми

тел.: 021 528 972 е-пошта: smvasa@hotmail.com

**Технїка**

Зоран Докич, надпатрач сценскей технїки

тел.: 021 527 852 е-пошта: dokiczoran@yahoo.com

**Програмни служби**

Сибина Рукавина, технїчни секретар

тел.: 021 528 972 е-пошта: sibinans@gmail.com

**Явни набавки**

Милан Мартинович, службенїк за явни набавки

тел.: 021 528 972

**Администрация**

Славица Ивкович, руководитель финансийно-рахунководствених роботох

тел.: 021 525 539 е-пошта: slavica.ivkovic@kcns.org.rs;

Вукосава Лончар, референт за рахунководствено-финансийни роботи

Александра Спасоєвич, финансийно-рахунководствени аналитичар за медзинародни проєкти

тел.: 021 525 539 е-пошта: sanja.spasojevic@kcns.org.rs

**Управни одбор КЦНС**

предсидатель Управного одбору КЦНС – Неманя Ґерич

члени Управного одбору КЦНС – Ана Пантич, Александра Шобот, Ленка Ердель, Єлена Бижич, Ксения Чобанович, Снежана Комар

**Надпатраюци одбор КЦНС**

предсидатель Надпатраюцого одбору КЦНС – Сандра Стойков

члени Надпатраюцого одбору КЦНС – Зоран Докич, Йована Новоселац

**АТЕЛЄ 61**

Ателє 61 то установа за виробок таписерийох од окремней дружтвеней значносци, хтору 28. фебруара 1961. року основал Город Нови Сад (тедишнї Народни одбор Городу Нового Саду). То єдинствени центер уметносци таписериї у Сербиї, а єден з малочислених у швеце, у хторим ше вирабя, пестує, систематично чува и популаризує таписерию. Дзекуюци визионерским идейом югославянского маляра Бошка Петровича и праґматичносци у ткацкей схопносци Етелки Тоболки, людзох хтори обдумали принципи дїйствованя, таписерия по перши раз, праве зоз снованьом „Ателєа 61“, орґанизовано и обдумано виступела на югославянскей подобовей сцени як автономни визуални медий.

Таписерия як подобова дисциплина нє ма нїяку традицию на нашим просторе, та ше муши похопиц з яку озбильносцу и любопитлївосцу формуловани начала роботи „Ателєа 61“, хтори ше насампредз опарли на картони-модели югославянских еминентних уметнїкох, алє и на сам виробок таписериї – тканя як уметнїцкого ремесла. Од початку роботи та по нєшка, пестуюци идею Бошка Петровича и кругу уметнїкох коло нього, "Ателє 61" затримал високо позиционовану улогу у твореню и дефинованю язика специфичней таписерийней подобовосци.

Праве през таписерию, свой творчи сензибилитет глєдали и потвердзовали числени домашнї и странски уметнїки, рижних вокацийох и подобових поетикох. Вецей як 800 картони и модели малярох, скулпторох и ґрафичарох або таписеристох и дизайнерох текстилу, костимох, сцени, керамики, зоз схопносцу и талантом ткачкох уткане до осучаснєного визуалного язика таписериї, у складзе з актуалним моментом, амбиєнтом и атмосферу сучасней подобовей уметносци. Нєобходна освидоменосц авторох картонох о законїтосцох таписерийного медию, о предносцох специфичних технїкох и материялох, о уметнїцким дїлу иншаких тактилних вредносцох, важни предтекст високому квалитету и уметнїцкей вредносци таписерийох хтори виробени у роботнї "Ателєа 61".

Окрем творчей дїї уметнїкох – авторох картонох, под реализацию таписериї ше подрозумює фахову, минуциозну и длуготирвацу роботу. Винїмкова схопносц ТКАЧКОХ – МАЙСТРОХ СПЕЦИЯЛИСТОХ ТКАНЯ, хторих з причину тримаю як коавторох, схопних интерпретаторох идейох и визийох уметнїкох, окремна вредносц "Ателєа 61". Їх способносц и талант же би з тканьом провадзели намальовани модели, же би интервеновали и импровизовали теди кед тото потребне, же би препознали и материялизовали задумку автора, єднак важна як и сама идея и визия уметнїка.

Квалитетни основи на хторих ше „Ателє 61“ розвивал, а потим и усиловносци же би ше у ремеселнїцкей роботнї за виробок таписерийох зоз 1961. дошло по високи квалитет – у нашей жеми и окруженю єдиного професионалного и комплексного центру за таписерию, яки „Ателє 61“ нєшка – вшелїяк важни будовательни елемент окремносци од велькей значносци за Нови Сад, Войводину и Сербию. Така окремносц накладала идею преширйованя дїялносци „Ателєа 61“, хтори ше – окрем вирабяня таписерийох у роботнї тей установи – нєшка може представиц зоз єдну з найбогатших ЗБИРКОХ ТАПИСЕРИЙОХ у Европи, зоз єдинствену КОЛОНИЮ ТАПИСЕРИСТОХ и ҐАЛЕРИЮ ТАПИСЕРИЙОХ хтори ноша мено Бошка Петровича, ТРИЄНАЛОМ ТАПИСЕРИЇ и ШКОЛУ ТКАНЯ.

Установа за виробок таписерийох

АТЕЛЄ 61

Твердиня 9, Петроварадин

++381 (0)21 64 31 519

atelje61@mts.rs; info@aatelje61.org.rs

[http://www.atelje61.org.rs](http://www.atelje61.org.rs/)

одвичательна особа: ЗОРАН БУЛАТОВИЧ
контакт особа: Ґоранка Вукадинович

КУЛТУРНИ ЦЕНТАР МЛАДОСЦ ФУТОҐ

Установа за културу и образованє културни центер "Младосц", Футоґ основана 1974. року з цильом орґанизованя културного живота у месце. Находзи ше у красним, старим будинку у центру Футоґа у главней улїци Цара Лазара 42. Снователь Културного центру "Младосц" то Скупштина Городу Нового Саду. Уж вецей як трицец роки, Културни центер "Младосц" ше зоз своїма програмами намага оплеменїц и дац змистовосц каждодньовосци своїм согражданом, окреме тим наймладшим.

У рамикох Центру дїйствую:

* Ансамбл народних писньох и танцох
* Тамбурова оркестра – Школа тамбури
* Студио модерного танцу "Мирослав Батак Мичко"
* Драмски студио "Макса Вруґич"
* Ґалерия
* Нїзша музична школа – оддїли ґитара, гармоника и флаута
* Школа анґлийского язика за дзеци и одроснутих
* Клуб-кантина

Центер, у складзе зоз свою дїялносцу, орґанизує числени програми и манифестациї.

**Манифестациї:**

Божићне чаролије (Крачунски чаривносци)

Најлепше ускршње јаје (Найкрасша писанка)

Футошко лето (Футоґске лєто)

Фестивал ношњи, накита и оглавља „Бисерна грана“ (Фестивал народного облєчива, прикраскох, хусточкох „Бисерна ґрана’’)

Етно-манифестација „Куписијада“ (Етно-манифестация „Капустияда’’)

**Програми:**

Концертни програми

Вистави

Драмски програми – театрални представи за дзеци и одроснутих

Роботнї

Трибини

Преподаваня

Промоциї

**Януар:**

Велика зимска бајка (Велька жимска сказка)

3.- 5. януара

Велика зимска бајка (Велька жимска сказка) – новорочна манифестация за дзеци, на хторей, у шветочней атмосфери, дзеци можу уживац у рижних змистох – театралних представох з новорочну тематику, концертох, танєчних програмох, друженю з аниматорами, участвовац у подобових и литерарних роботньох, дружиц ше з писателями и др. У рамикох тей манифестациї Ансамбл народних писньох и танцох виводзи свой традиционални крачунски концерт.

Святосавска шветочносц

Кажди рок Центер, у сотруднїцтве з основнима школами у Футоґу и Церковну општину у Футоґу, означує дзень святого Сави з представу, концертом и Святосавску академию.

**Фебруар**

Дзень Святого Трифуна – Дзень залюбених

14. фебруар

Дзень Святого Трифуна – Дзень залюбених – вечар поезиї, еверґрин музики.

**Марец**

Дамама на дар (Дамом на дарунок)

7. марец

Дамама на дар (Дамом на дарунок) – програма за шицки "нашо" мами и шицки дами.

Перши глас Футоґу – змаганє шпивачох аматерох

Традиционалне змаганє хторе промовує младих, талантованих шпивачох.

**Април**

Најлепше ускршње јаје (Найкрасша писанка)

Најлепше ускршње јаје (Найкрасша писанка) то програма хтора наменєна наймладшим согражданом, хтори ше, на Вельку соботу, пририхтую дочекац найрадоснєйше християнске швето – Вельку ноц. Дзеци участвую у роботнї писаня писанкох, у театралней представи и друженю з аниматорами.

**Май**

Мемориял Мирослав Батак Мичко

Танєчни студио КИЦ Младосц, уж роками, орґанизує танєчни спектакл: Мемориял "Мирослав Батак Мичко", на хторим ше сходза танєчни студиї з Нового Саду и жеми. Мемориял нє ма змагательни характер алє ма за циль же би танєчни студиї представели свою роботу и так промововали танєц, нє лєм як уметносц, алє як способ здравого жица.

**Юний**

Футошко лето (Футоґске лєто)

Остатнї тидзень у юнию

Футошко лето (Футоґске лєто) то ище єдна зоз програмох Центру хтора наменєна, преважно, наймладшим. Роботнї – место за друженє, театрални представи, концерти, вистави, маскенбали, уключени до програми тей, дзечнє нащивеней манифестациї.

**Септембер**

Фестивал народного облєчива, прикраскох, хусточкох „Бисерна ґрана“

„Бисерна ґрана“ то фестивал на хторим жадаме указац на значносц очуваня материялного фолклорного нашлїдства и наш фолклорни скарб – народне облєчиво и хусточки приказац звонка класичного наступу на сцени. Програми фестивала: вистава, отворени трибини, роботнї, ревия народного облєчива и хусточкох, концерт.

**Октобер**

Дзецински тидзень

Манифестация пошвецена защити правох дзецох и афирмациї Конвенциї о защити правох дзецка. Кажди рок ше вибера тему манифестациї и орґанизує програми хтори наменєни дзецом школского и предшколского возросту: спортски активносци, подобово вистави, театрални и музични представи и инше.

Подобова колония "Черевичка"

Колония зазберує подобових творительох зоз жеми и окруженя, хтори, пребуваюци у Футоґу, зазначую його знаменїтосци. Твори яки настаню, по законченю колониї, виклада ше у Ґалериї Центру.

**Новембер**

Етно-манифестација „Куписијада“ (Етно-манифестация ’’Капустияда’’)

Манифестация чий циль промововац капусту як найзначнєйши польопривредни продукт Футоґу.
Футоґ велї з правом волаю "престолнїца капусти". Дзекуюци тей желєняви, за Футоґ ше зна далєко звонка гранїцох нашей жеми, бо як Футожанє любя повесц, футоґска капуста за класу опрез шицких. Орґанизує ше змаганя у готовеню єдлох з капусти и вибера найчежшу главку капусти зоз богату културно-забавну програму.

**Децембер**

Новорочни програми

КУЛТУРНИ ЦЕНТЕР КИСАЧ

Установа за културу и образованє Културни центер „Кисач“, Кисач основани 24. децембра 1987. року.

У рамикох Културного центру „Кисач“ активни тоти секциї:

ФОЛКЛОРНА, дзе ше зазберує аматерох з тих фолклорних ґрупох:

* дзецински фолклорни ансамбли „Krôčik“ мл, „Krôčik“ ст., „Slniečko“ – уметнїцки руководитель Мария Пиксиядес
* дзецински фолклорни ансамбл „Vienok“ – уметнїцки руководитель Владимир Медведь
* виводзацки, Фолклорни ансамбл „Vreteno“ – уметнїцки руководитель Владимир Медведь
* штири шпивацки ґрупи: дзецинска, дзивоцка, женска и хлопска – уметнїцки руководитель Милослав Карделис
* соло-шпиваче

ТЕАТРАЛНА, дзе ше зазберує аматерох у трох театралних сценох:

* бабкарска,
* дзецинска и
* драмска – уметнїцки руководитель Ян Привизер

МУЗИЧНА РОБОТНЯ

* школа солфедя – професор Ивана Сретенович и
* школа ґитари – професор Марко Срдєвич

Тоти секциї зазберую коло 300 аматерох, рижних возростох (од предшколцох по пензионерох).

У КЦ заняти штири особи:

* директор
* секретар
* орґанизатор
* редактор дньовей програми (Радио-Кисач)

Найзначнєйши манифестациї хтори КЦ „Кисач“ орґанизує то:

* Дзецински фолклорни фестивал „Zlatá brána“ – фестивал фолклорней и музичней творчосци дзецох словацкей националней меншини хтора жиє у Войводини, чий циль друженє дзецох през писню и танєц, черанка искуствох фаховцох и педаґоґох, стимулованє зазберовацкей дїялносци, заєднїцка анализа и оценьованє фестивалу, як и фахове унапрямованє початнїкох на семинарох и преподаваньох.
* „Kysáčsky spevník“ – змаганє шпивачох у жридлових словацких писньох
* Фестивал Зузани Карделис – участвую театрални ансамбли з представами у хторих обробена тема женох и
* Новорочна естрада – презентация рочней активносци шицких секцийох КЦ „Кисач“

КЦ Кисач орґанизує културно-уметнїцки програми, театрални представи, литературни вечари, естрадни манифестациї, вистави академских и наївних малярох.

У рамикох будинку КЦ „Кисач“ иснує:

* велька сала за сценски проєкти
* лєтна бина
* 2 просториї за проби (фолклорна и театрална)

Циль активносци тей установи то насампредз очуванє язика, традициї и обичайох Словацох у Кисачу – Войводини, алє и сотруднїцтво, черанка искуствох у обласци култури зоз шицкима установами култури, ансамблами, як у Сербиї так и у иножемстве.

контакт телефони:
директор установи: Павел Сурови
число телефона и фаxу у канцелариї КЦ: 021/827-642

КУЛТУРНИ ЦЕНТЕР РУМЕНКА

Културни центер "Руменка" основани 2017. року, з цильом орґанизованя и унапредзеня културного живота места, и то през орґанизованє и промовованє културних и уметнїцких програмох и промовованя културного нашлїдства. Руменка то населєнє при Новим Садзе зоз значним културно-историйним нашлїдством, у хторим жию коло шейсц тисячи жителє. Тото ше место перши раз спомина 1237. року. У валалє иснує Сербска православна церква зоз 17. вику, Реформатска церква ([1836](http://sr.wikipedia.org/sr-el/1836). рок) и Католїцка церква ([1780](http://sr.wikipedia.org/sr-el/1780). рок). Находзи ше у улїци Ошлєбодзеня число 26 у Руменки.

Снователь Културного центру "Руменка" то Город Нови Сад. Длугорочни циль снованя тот же би през квалитетну и рижнородну програму, Руменка обезпечела заслужене место на културней мапи Войводини и Сербиї. Програму роботи ше унапрями на реализацию рижних културних активносцох хтори наменєни припаднїком шицких националних заєднїцох хтори жию у Руменки, як и шицким возросним катеґорийом.

Дїялносци Културного центру "Руменка" тоти:

– Виводзацка уметносц и други уметнїцки дїялносци у рамикох виводзацкей дїялносци

– Уметнїцка творчосц и робота уметнїцких установох

– Дїялносц музейох, ґалерийох и збиркох

– Уметнїцке и инше образованє

– Видаванє часописох и периодичних виданьох, як и инша видавательна дїялносц

– Дїялносц приказованя кинематоґрафских творох и инши забавни и рекреативни дїялносци.

Културни центер "Руменка"

Адреса: Ошлєбодзеня число 26, 21201 Руменка

Контакт: 021/6216-297

Директорка: Драґана Милошевич

[www.kcrumenka.rs](http://www.kcrumenka.rs/)

НОВОСАДСКИ ДЗЕЦИНСКИ КУЛТУРНИ ЦЕНТЕР

Новосадски дзецински културни центер то наймладша установа култури чий снователь Город Нови Сад. Установа почала з роботу у маю 2019. року.

Гоч на самим початку своєй роботи, НСДКЦ ше у своєй програмней пракси опера на длугорочне педаґоґийне искуство числених актерох у реализациї програмох хтори наменєни дзецом и младим, а хтори реализовани у рамикох Манифестациї култури и образованя дзецох „Распустилиште“ („Розпущилїще“). Тота манифестация у Городзе Новим Садзе ма традицию длугу вецей як 35 роки. Манифестацию порушала ґрупа визначних писательох, педаґоґох и уметнїкох ище давного 1983. року у рамикох Културного центру Роботнїцкого универзитету „Радивой Чирпанов“ з намиру дзецом и младим пополнїц шлєбодни час през жимски розпуст з квалитетнима и активнима змистами. Новосадски дзецински културни Центер, Нови Сад, основани з цильом виполнїц зоз своїма континуованима програмнима дїялносцами потреби дзецох и младих у шицких обласцох култури.

Новосадски дзецински културни Центер хтори през директну комуникацию з дзецми и младима свойо дїйствованє унапрямує на виглєдованє и одкриванє потенциялох дзецох и младих у шицких обласцох културней дїялносци, намага ше инспировац дзецинску мрию и при дзецох и младих, уж од наймладшого возросту, розвиц свидомосц о перманентней потреби за културу. Дїялносци Новосадского дзецинского културного центру унапрямени примарно на основну цильну ґрупу, дзеци и младих (по законченє штреднєй школи) як директних хасновательох, алє и на їх родичох, старательох, културних роботнїкох, фахових сотруднїкох з обласци образованя, дзеци и младих, студентох културолоґийних и гуманистичних студийох, наукових роботнїкох и уметнїкох зоз шицких обласцох култури.

Новосадски дзецински културни центер орґанизує стимулуюци програми за дзеци и младих хтори унапрямени на творенє перманентного звикнуца за активним участвованьом у процесох култури. Новосадски дзецински културни центер, у складзе зоз своїма дїялносцами, а з цильом витворйованя нових креативно продуктивних творительох и новей стаємно присутней, освидоменей публики, орґанизує числени програми и манифестациї. Новосадски дзецински културни центер при планованю своїх програмох водзи рахунку же би програми и їх реализация стимуловали дзеци и младих на розвиванє креативного роздумованя и похопйованя же ше з креативним виглєдованьом може дойсц по нови идеї хтори ше виражи през визуални або диґитални швет.

НОВОСАДСКИ ДЗЕЦИНСКИ КУЛТУРНИ ЦЕНТЕР
Адреса: Роботнїцка 20, Нови Сад
Контакт: 021521-447
E-mail: office@nsdkc.rs
Александра Лукич о.д. директора